
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 239 

23 Οκτωβρίου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

355.Ίδρυση Ενορίαςτου Ιερού Ναού Αγίων Ακινδύνων 
της Ιεράς Αρχιεπισκοπής Αθηνών στο Δήμο Αγίων 


Αναργύρων Αττικής. 1 

356. Ίδρυση Ενορίαςτου Ιερού Ναού Εισοδίωντης Θε¬ 

οτόκου της Ιεράς ΑρχιεπισκοπήςΑθηνών στην πε¬ 
ριοχή Γουδί του Δήμου Ζωγράφου. 2 

357. Οργανισμός του Ταμείου Επικ. Ασφάλισης Υπαλ¬ 
λήλων Εμπορικών Καταστημάτων (ΤΕΑΥΕΚ). 3 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στα Π.Δ. 310/1998 και Π.Δ. 
311/1998 (Α' 215) αρμοδιότητας Υπουργείου Δη¬ 


μόσιας Τάξης. 4 

Διορθώσεις σφαλμάτων στο Π.Δ. 289/1998 αρμοδιό¬ 
τητας Υπουργείου Δημόσιας Τάξης. 5 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 355 (ΐ) 

Ίδρυση Ενορίαςτου Ιερού Ναού Αγίων Ακινδύνων της Ιε¬ 
ράς Αρχιεπισκοπής Αθηνών στο Δήμο Αγίων Αναργύ¬ 
ρων Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξειςτου αρθρ. 36παρ. 2του Ν. 590/77 «Πε¬ 
ρί του Καταστατικού Χάρτου της Εκκλησίας της Ελλά¬ 
δος» (Α' 146) σε συνδυασμό με τις διατάξεις των άρθρ. 2 
και 3 του 8/79 Κανονισμού της Ιεράς Συνόδου της Εκκλη¬ 
σίας της Ελλάδος «Περί Ιερών Ναών και Ενοριών» (Α' 
1/1980). 

2. Το αρθ. 29Α' του Ν. 1558/1985 (Α' 137), το οποίο προ- 
σετέθη με το άρθρο 27 του Ν. 2081/1992 (Α' 154), όπως 
τροποποιήθηκε με το άρθρ. 1 παρ.2ατου Ν. 2469/1997 (Α' 
38). 

3. Την υπ’ αριθ. Α721.1.1998 σύμφωνη γνώμη του Μη- 
τροπολιτικού Συμβουλίου της Ιεράς Αρχιεπισκοπής Αθη¬ 
νών. 


4. Την αρ. 765/16.12.1997 γνωμοδότηση του Δημοτικού 
Συμβουλίου Αγίων Αναργύρων Αττικής. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού ή άλλου Ν.Π.Δ.Δ. 

6. Την 493/1998 γνωμοδότηση του Συμβουλίου της Επι¬ 
κράτειας μεπρόταση του Υπουργού Εθνικής Παιδείας και 
Θρησκευμάτων, αποφασίζουμε: 

Άρθρο μόνο 

Ιδρύεται Ενορία του Ιερού Ναού Αγίων Ακινδύνων της 
Ιεράς Αρχιεπισκοπής Αθηνών στο Δήμο Αγίων Αναργύ¬ 
ρων Αττικής. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 9 Οκτωβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 356 ( 2 ) 

Ίδρυση Ενορίας του Ιερού Ναού Εισοδίων της Θεοτόκου 
της Ιεράς Αρχιεπισκοπής Αθηνών στην περιοχή Γ ουδί 
του Δήμου Ζωγράφου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξειςτου αρθρ. 36παρ. 2του Ν. 590/77 «Πε¬ 
ρί του Καταστατικού Χάρτου της Εκκλησίας της Ελλά¬ 
δος» (Α' 146) σε συνδυασμό με τις διατάξεις των άρθρ. 2 
και 3 του 8/79 Κανονισμού της Ιεράς Συνόδου της Εκκλη¬ 
σίας της Ελλάδος «Περί Ιερών Ναών και Ενοριών» (Α' 
1/1980). 

2. Το αρθ. 29Α' του Ν. 1558/1985 (Α' 137), το οποίο προ- 
σετέθη με το άρθρο 27του Ν. 2081/1992 (Α' 154), όπωςτρο- 
ποποιήθηκεμετοάρθρ. 1 παρ. 2ατου Ν. 2469/1997 (Α'38). 

3. Την υπ’ αριθ. Β'/12.3.1998 σύμφωνη γνώμη του Μη- 
τροπολιτικού Συμβουλίου της Ιεράς Αρχιεπισκοπής Αθη¬ 
νών. 

4. Την αρ. 581/1997 γνωμοδότηση του Δημοτικού Συμ¬ 
βουλίου Ζωγράφου. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού ή άλλου Ν.Π.Δ.Δ. 

6. Την 494/1998 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και 
Θρησκευμάτων, αποφασίζουμε: 

Άρθρο μόνο 

Ιδρύεται Ενορία του Ιερού Ναού Εισοδίων της Θεοτό¬ 
κου της Ιεράς Αρχιεπισκοπής Αθηνών στην περιοχή Γου¬ 
δί του Δήμου Ζωγράφου. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 9 Οκτωβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 357 ( 3 ) 

Οργανισμός του Ταμείου Επικ. Ασφάλισης Υπαλλήλων 

Εμπορικών Καταστημάτων (ΤΕΑΥΕΚ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τιςδιατάξεις: 

α) του ν.2503/97, άρθρο 20 (ΦΕΚ Α 107). 

β) του άρθ. 29Ατου Ν. 1558/1985, που προστέθηκε με το 
άρθρο 27του Ν..2081/92 (ΦΕΚ 154Α) και αντικαταοτάθη- 
κε με το άρθρο 1 παρ.2α Ν. 2469/97 (ΦΕΚ38Α). 

γ)του Π.Δ/τος372/14.9.95 (ΦΕΚ201/Α) "Μεταφοράτης 
Γ.Γ.Κ.Α. από το Υ.Π.Π.Κ.Α. στο Υπουργείο Εργασίας. 

δ) του Π .Δ/τος 373/14.9.95 "Συγχώνευση των Υπουργεί¬ 
ων Προεδρίας της Κυβέρνησης και Εσωτερικών στο Υ¬ 
πουργείο Εσωτερικών, Δημόσιας Διοίκησης και Αποκέ¬ 
ντρωσης και καθορισμός των αρμοδιοτήτων του". 

2. Την 1107147/1239/0006Α/4-10-96απόφασητου Πρω¬ 
θυπουργού και του Υπουργού Οικονομικών, "Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών" (ΦΕΚ 922/Β/7-10-96). 

3. Την αριθμ. 80078/4-10-1996 κοινή απόφαση του Πρω¬ 
θυπουργού και Υπουργού Εργασίας και Κοινωνικών Α¬ 
σφαλίσεων "Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων" (ΦΕΚ 
924/Β). 

4. Την αριθ. ΔΙΔΚ/Φ. 1/20199/5.9.1997 κοινή Απόφαση 
του Πρωθυπουργού και του Υπουργού Εσωτερικών, Δη¬ 
μόσιας Διοίκησης και Αποκέντρωσης "Ανάθεση αρμοδιο¬ 
τήτων Υπουργού Εσωτερικών, Δημόσιας Διοίκησης και Α¬ 
ποκέντρωσης στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης" (ΦΕΚ 801/Β/1997), 
όπως συμπληρώθηκε με την όμοια αριθμ. ΔΙΔΚ/Φ1/ 
23470/20.10.97 (ΦΕΚ924/Β). 

5. Το γεγονός ότι από τις διατάξεις αυτού του Προεδρι¬ 
κού Διατάγματος, προκαλείται δαπάνη σε βάρος του προ¬ 
ϋπολογισμού του Ταμείου Επικ. Ασφάλισης Υπαλλήλων 
Εμπορικών Καταστημάτων (ΤΕΑΥΕΚ), η οποία για τα έτη 
1998-2002 ανέρχεται στο ποσό των 1.492.000 δρχ. κατ’ έ¬ 
τος και θα καλυφθεί από το τακτικό και ειδικό αποθεματι- 
κότου Ταμείου. 


6.Την αριθ. 331/1998 γνωμοδότηση του Σ.τ. Ε. μετά από 
πρόταση των Υφυπουργών Εσωτερικών, Δημόσιας Διοί¬ 
κησης και Αποκέντρωσης, Οικονομικών και Εργασίας και 
Κοιν. Ασφαλίσεων, αποφασίζουμε: 

Άρθρο 1 

Οι Υπηρεσίες του Ταμείου Επικουρικής Ασφάλισης Υ¬ 
παλλήλων Εμπορικών καταστημάτων (ΤΕΑΥΕΚ) αποτε¬ 
λούν μία (1) Διεύθυνση που συγκροτείται ως εξής : 

Α. ΚΕΝΤΡΙΚΗ ΥΠΗΡΕΣΙΑ 

1. Τμήμα Εσόδων 

2. Τμήμα Παροχών 

3. Τμήμα Ελέγχου & Βεβαίωσης Εσόδων 

4. Τμήμα Οικονομικού 

5. Τ μήμα Ασφάλισης 

6. Τμήμα Διοικητικού-Οργάνωσης 

7. Γ ραφείο Νομικών Υποθέσεων 
Β. ΠΕΡΙΦΕΡΕΙΑΚΕΣ ΥΠΗΡΕΣΙΕΣ 

α) Τμήμα Θεσσαλονίκης με έδρα την πόλη της Θεσσα¬ 
λονίκης και τοπικά όρια τα αντίστοιχα των πόλεων Θεσ¬ 
σαλονίκης, Κιλκίς, Έδεσσας, Νάουσας, Βέροιας, Φλώρι¬ 
νας, Καστοριάς, Κοζάνης, Πτολεμάίδας, Γιαννιτσών, Κα¬ 
τερίνης, Πολύγυρου. 

β) Γ ραφείο Πειραιά με έδρα την πόλη του Περαιά και το¬ 
πικά όρια τα αντίστοιχα των πόλεων Πειραιά, Σαλαμίνας, 
Ελευσίνας. 

γ) Γ ραφείο Καβάλας με έδρα την πόλη της Καβάλας και 
τοπικά όρια τα αντίστοιχα της πόλης της Καβάλας. 

δ) Γραφείο Πάτρας με έδρα την πόλη της Πάτρας και 
τοπικά όρια τα αντίστοιχα των πόλεων Πατρών, Αιγίου, 
Μεσολογγίου, Αγρίνιου, Λευκάδας, Κεφαλληνίας. 

ε) Γ ραφείο Βόλου με έδρα την πόλη του Βόλου και το¬ 
πικά όρια τα αντίστοιχα των πόλεων Βόλου, Λαμίας, Καρ¬ 
πενησιού, Καρδίτσας. 

στ) Γ ραφείο Λάρισας με έδρα την πόλη της Λάρισας και 
τοπικά όρια τα αντίστοιχα των πόλεων Λάρισας, Τρικά¬ 
λων, Γρεβενών, Τυρνάβου. 

ζ) Γ ραφείο Ηρακλείου (Κρήτης) με έδρα την πόλη του Η¬ 
ρακλείου και τοπικά όρια τα αντίστοιχα των πόλεων Ηρα¬ 
κλείου, Χανίων, Ρεθύμνου, Αγ.Νικολάου. 

η) Γ ραφείο Ιωαννίνων με έδρα την πόλη των Ιωαννίνων 
και τοπικά όρια τα αντίστοιχα των πόλεων Ιωαννίνων, Κερ- 
κύρας, Ηγουμενίτσας, Αρτας, Πρέβεζας. 

θ) Γ ραφείο Κομοτηνής με έδρα την πόλη της Κομοτηνής 
και τοπικά όρια τα αντίστοιχα των πόλεων Κομοτηνής, 
Ξάνθης, Αλεξανδρούπολης, Ορεστιάδος. 

ι) Γ ραφείο Σερρών με έδρα την πόλη των Σερρών και το¬ 
πικά όρια τα αντίστοιχα των πόλεων Σερρών, Δράμας. 

ια) Γ ραφείο Ρόδου με έδρα την πόλη της Ρόδου και το¬ 
πικά όρια τα αντίστοιχα της πόλης της Ρόδου. 

ιβ) Γ ραφείο Πύργου με έδρα την πόλη του Πύργου και 
τοπικά όρια τα αντίστοιχα των πόλεων Πύργου, Καλαμά¬ 
τας, Σπάρτης, Αμαλιάδος, Τρίπολης, Ζακύνθου. 

Άρθρο 2 

Αρμοδιότητες Διευθύνσεως 
Οι αρμοδιότητες της Διευθύνσεως κατανέμονται μετα¬ 
ξύ των Τ μημάτων και Γ ραφείων, ως εξής: 

1. ΤΜΗΜΑ ΕΣΟΔΩΝ 

α) Τήρηση και συμφωνία των αποστελλομένων από τις 
Τράπεζες κατά μήνα αποδείξεων και καταστάσεων κατα¬ 
βολής εισφορών και προσθέτων τελών, 
β) Μέριμνα για τη λογιστική τήρηση των ατομικών λο- 

γαριασμών εργοδοτών και προαιρετικά ασφαλισμένων. 

γ) Τήρηση του μητρώου εργοδοτών και προαιρετικά α¬ 
σφαλισμένων και μεταβολής αυτών και φροντίδα για τον 
εφοδιασμό τους με έντυπα για καταβολή εισφορών. 

δ) Εφοδιασμός των προαιρετικά ασφαλισμένων με βε¬ 
βαιώσεις καταβολής εισφορών για φορολογική χρήση. 

ε) Αναπροσαρμογή του ασφαλίστρου των προαιρετικά 
ασφαλισμένων σύμφωνα με τις κάθε φορά ισχύουσες δια¬ 
τάξεις. 

στ) Εκδοση ακυρωτικών Πράξεων, 
ζ) Εισήγηση στο Δ.Σ. του Ταμείου επί αιτήσεων εργοδο¬ 
τών για επιστροφή εισφορών αχρεωστήτως καταβληθει- 
σών. 

η) Μέριμνα για την τήρηση και ενημέρωση των φακέλ- 
λων εργοδοτών και προαιρετικά ασφαλισμένων. 

θ) Τοποθέτηση στους παραπάνω φακέλλους ότι νέων 
στοιχείων παραδίδονται μετά την ενημέρωση των εργο- 
δοτικών μερίδων (ΟΟΜΡϋΤΕΡ). 

ι) Παρακολούθηση των καθυστερουμένων εσόδων και 
μέριμνα για την είσπραξη αυτών με τη διαδικασία του ΚΕ- 
ΔΕ. 

ια) Εισήγηση για την υποβολή μηνύσεων κατά των ερ¬ 
γοδοτών που καθυστερούν οφειλές και λήψη των καταλ¬ 
λήλων μέτρων. 

ιβ) Εισήγηση στο Δ.Σ. του Ταμείου για την παροχή διευ¬ 
κολύνσεων σε εργοδότες προκειμένου να εξοφλήσουν 
την οφειλή τους σε δόσεις. 

ιγ) Εκδοση επιπλέοντωναρχικώνπροσθέτωντελώνπου 
προκύπτουν από την καθυστέρηση εξόφλησης οφειλών 
σύμφωνα με την κείμενη νομοθεσία. 

2. ΤΜΗΜΑ ΠΑΡΟΧΩΝ 

α) Κατάρτιση μελετών σε κάθε τροποποίηση του Κανο¬ 
νισμού Παροχών. 

β) Ελεγχος των υποβαλλομένων δικαιολογητικών. 
γ) Διεξαγωγή αλληλογραφίας και σύνταξη των εισηγή¬ 
σεων για απονομή σύνταξης γήρατος, αναπηρίας και θα¬ 
νάτου, επιδόματος αναπροσαρμογής των εφαπαξ παρο¬ 
χών, των επιστροφών εισφορών και εξόδων κηδείας. 

δ) Σύνταξη των εισηγήσεων αναγνώρισης προϋπηρε¬ 
σίας και υπηρεσίας, 
ε) Εγκριση προαιρετικής ασφάλισης, 
ζ) Τήρηση βιβλίου αποφάσεων. 

η) Επίλυση των αναφυομένων ζητημάτων κατά την υπό 
του Νόμου προβλεπομένη διαδικασία. 

θ) Εκδοση αποφάσεων διαδοχικής ασφάλισης, αλληλο¬ 
γραφία μεταξύ των Ταμείων και παρακολούθηση αλληλό¬ 
χρεων λογαριασμών σύμφωνα με τις ισχύουσες διατάξεις. 

ι) Κατάρτιση του ασφαλιστικού προϋπολογισμού σε συ¬ 
νεργασία με το Τμήμα Λογιστηρίου. 

ια) Συγκέντρωση και επεξεργασία στατιστικών στοιχεί¬ 
ων που αφορούν στο υπό του Ταμείου εφαρμοζόμενο α¬ 
σφαλιστικό πρόγραμμα. 

ιβ) Κατάρτιση στατιστικών πινάκων που αφορούν τους 
πάσης φύσεως δικαιούχους παροχών του Ταμείου, κάθε 
χρόνο. 

ιγ) Επιμέλεια της απονομής των περιοδικών και εφάπαξ 
παροχώντου Ταμείου σύμφωνα με τις κείμενες διατάξεις. 

ιδ) Καταβολή των απονεμηθεισών συντάξεων μέσω του 
τραπεζικού συστήματος. 

ιε) Παρακολούθηση της κίνησης των συνταξιούχων και 
παρακολούθηση κάθε μεταβολής στα δικαιώματα αυτών. 

ιστ) Επιμέλεια της τακτοποίησης των παροχών με δια¬ 
κανονισμό των λογαριασμών χορηγουμένων παροχών, 


των ατομικών φακέλλων αυτών και γενικά κάθε θέμα τα¬ 
κτοποίησης των παροχών του Ταμείου, 
ιζ) Χορήγηση ειδικών βοηθημάτων, 
ιη) Τήρηση γενικού μητρώου συνταξιούχων, 
ιθ) Τήρηση αρχείου φακέλλων συνταξιούχων. 

3. ΤΜΗΜΑ ΕΛΕΓΧΟΥ ΚΑΙ ΒΕΒΑΙΩΣΗΣ ΕΣΟΔΩΝ 

α) Επιμέλεια για την υπαγωγή στην ασφάλιση των υπο¬ 
κειμένων σε αυτήν, προσώπων. 

β) Διενέργεια επιτοπίου ελέγχου των βιβλίων ΙΚΑ & ΤΕ- 
ΑΥΕΚτων εργοδοτών και των βιβλιαρίων των ασφ/μένων 
στο ΙΚΑ, προς εξακρίβωση των στοιχείων της ασφαλιστι¬ 
κής σχέσης και την έγκριση καταβολής των εισφορών. 

γ) Εκδοση των καταλογιστικών πράξεων βεβαίωσης ει¬ 
σφορών και επιβολής προσθέτων τελών. 

δ) Εισήγηση στο Δ.Σ. επί αιτήσεων εργοδοτών για αμφι¬ 
σβήτηση υπαγωγών στην ασφάλιση του Ταμείου μετά την 
έκδοση Πράξεων Βεβαιώσεως Οφειλομένων Εισφορών. 

ε) Επιμέλεια για την επίλυση τυχόν καταγγελιών ασφα¬ 
λισμένων ως επίσης και υπηρεσιακών σημειωμάτων όλων 
των Υπηρεσιών του Ταμείου για υπαγωγή ή μή, στην α¬ 
σφάλιση του Ταμείου με αναγνώριση υπηρεσίας. 

4. ΤΜΗΜΑ ΟΙΚΟΝΟΜΙΚΟΥ 

α)Τήρησητωνλογ/σμώνεσόδωνκαιεξόδωντου Ταμείου, 
β) Επιμέλεια της κατάρτισης σε συνεργασία μετά λοιπά 
τμήματα, του προϋπολογισμού του Ταμείου και παρακο¬ 
λούθηση της εκτέλεσής του. 

γ) Συγκέντρωση των λογιστικών καταστάσεων και των 
παραστατικών στοιχείων. 

δ) Τήρηση του λογιστικού αρχείου στο οποίο φυλάσσο¬ 
νται ταξινομημένα τα λογιστικά βιβλία και τα δικαιολογη- 
τικά πληρωμών και εισπράξεων του Ταμείου. 

ε) Κατάρτιση του λογιστικού απολογισμού και των μηνι¬ 
αίων ισοζυγίων. 

στ) Μέριμνα για την έκδοση των σχετικών δικαιολογητι- 
κών εισπράξεων και ενταλμάτων πληρωμής. 

ζ) Εισήγηση για τη χορήγηση δανείων στους ασφαλι¬ 
σμένους με εγγύηση, στους συντ/χους και υπαλλήλους 
του Ταμείου, όπως ορίζουν οι προβλεπόμενες αποφάσεις 
και νόμοι. 

η) Ελεγχος όλωντων εισπράξεων και πληρωμών του Τα¬ 
μείου. 

θ) Τήρηση των λογ/σμώντων εξαγορών προϋπηρεσίας 
ασφαλισμένων και συνταξιούχων και έκδοση των σχετι¬ 
κών βεβαιώσεων για φορολογική τήρηση αυτών. 

ι) Παρακολούθηση και συμφωνία του λογ/σμού παρο¬ 
χών και συντάξεων του Ταμείου σε συνεργασία με την 
Τράπεζα και έκδοση των σχετικών συμψηφιστικών δελ¬ 
τίων. 

ια) Επιμέλεια της κατάρτισης των μισθοδοτικών κατα¬ 
στάσεων του προσωπικού και των καταστάσεων αποζη¬ 
μίωσης των μελών του Δ.Σ. 

ιβ) Μέριμνα για την εκκαθάριση των λογαριασμών, έκ¬ 
δοση και απόδοση των υποχρεώσεων του Ταμείου σε Α- 
σφ/κούς Οργανισμούς και Υπηρεσίες του Δημοσίου. 

ιγ) Μέριμνα για την έκδοση βεβαιώσεων για φορολογι¬ 
κή χρήση. 

ιδ) Παρακολούθηση της κίνησης των κεφαλαίων του Τα¬ 
μείου και μέριμνα για την τοποθέτησή τους σύμφωνα με 
τις αποφάσεις του Δ.Σ. του Ταμείου. 

ιε) Μέριμνα για τη διαφύλαξη των αξιογράφων του Τα¬ 
μείου. 

ιστ) Επιμέλεια της ασφάλισης όλων των περιουσιακών 
στοιχείων του Ταμείου. 

ιζ) Επιμέλεια για την εξασφάλιση με αγορά, δωρεά ή μί¬ 
σθωση των απαραιτήτων ακινήτων για τη λειτουργία του 
Ταμείου καθώς και για την εκμίσθωση ή πώληση της ακί¬ 
νητης περιουσίας του ως και την συντήρησή της. Η προη¬ 
γούμενη διαπίστωση οποιοσδήποτε βλάβης που θα έχει 
σχέση με τη συντήρηση θα γίνεται από τον υπάλληλο Τε¬ 
χνολογικών Εφαρμογών. 

ιη) Τήρηση μητρώου των ακινήτων και λήψη όλων των α¬ 
παραιτήτων μέτρων για εκμετάλλευση και προστασία 
τους. 

ιθ) Μέριμνα για την αποστολή των τέκνων των ασφαλι¬ 
σμένων, συνταξιούχων και υπαλλήλων του Ταμείου στις 
κατασκηνώσεις όπως ορίζει το Καταστατικό. 

5. ΤΜΗΜΑ ΑΣΦΑΛΙΣΗΣ 

α ) ΤήΡΠση των στοιχείων της απασχόλησης των ασφα¬ 
λισμένων για ολόκληρη τη χώρα. 

β) Εφοδιασμός των ασφαλισμένων με βιβλιάρια ασφά¬ 
λισης. 

γ) Επιμέλεια κάθε θέματος που αφορά την ασφαλιστική 
κατάσταση του ασφαλισμένου. 

δ) Τήρηση μητρώου ασφαλισμένων και των ατομικών 
φακέλλων τους, όπως και των ατομικών τους λογαρια¬ 
σμών. 

ε) Εκδοση ανακεφαλαιωτικών σημειωμάτων για το χρό¬ 
νο ασφάλισης και τον συντάξιμο μισθό των αιτουμένων α¬ 
πονομής παροχής και κατάρτιση των ετησίων στατιστι¬ 
κών πινάκων κίνησης των ασφαλισμένων του Ταμείου. 

στ) Εισήγηση για διορθώσεις των ειδικοτήτων των α¬ 
σφαλισμένων κατόπιν ελέγχου, 
ζ) Ελεγχος υποβαλλομένων δικαιολογητικών. 

6. ΤΜΗΜΑ ΔΙΟΙΚΗΤΙΚΟΥ - ΟΡΓΑΝΩΣΗΣ 

α) Επιμέλεια κάθε ζητήματος που αφορά την υπηρεσια¬ 
κή κατάσταση του προσωπικού και τη βελτίωση των συν¬ 
θηκών εργασίας τους. 

β) Τήρηση των ατομικών φακέλλων του πάσης φύσεως 
προσωπικού. 

γ) Παρακολούθηση της κίνησης του προσωπικού και 
κατάρτιση στατιστικών που το αφορούν. 

δ) Μέριμναγιατη λειτουργία της κεντρικής βιβλιοθήκης 
και τον εμπλουτισμό της με έντυπο υλικό. 

ε) Μέριμνα για την παραλαβή από το Εθνικό Τυπογρα¬ 
φείο των ΦΕΚ ή άλλων εντύπων και τη διανομή τους στα 
αρμόδια τμήματα. 

στ) Μέριμνα για τη φύλαξη και τον καθαρισμό του κατα¬ 
στήματος του Ταμείου, ως και την πυρασφάλειά του. 
ζ) Μέριμνα για τη λειτουργία του Τηλεφωνικού Κέντρου, 
η) Τήρηση του εμπιστευτικού πρωτοκόλλου, 
θ) Μέριμνα για την κατάρτιση και εφαρμογή προγραμ¬ 
μάτων εκπαίδευσης του προσωπικού στο εσωτερικό και 
εξωτερικό στα πλαίσια της ισχύουσας κάθε φορά νομο¬ 
θεσίας. 

ι) Μέριμνα για τον ορισμό επιτροπών τροποποίησης του 
καταστατικού του Ταμείου και την επιμέλεια για την κωδι¬ 
κοποίησή του. 

ια) Μέριμνα για την υποδοχή και πληροφόρηση των πο¬ 
λιτών. 

ιβ) Τήρηση Πρωτοκόλλου και Αρχείου, 
ιγ) Παραλαβή Αλληλογραφίας 

ιδ) Επιμέλεια για τη δακτυλογράφηση και αποστολή των 
εγγράφων 

ιε) Γραμματειακή εξυπηρέτηση του Ταμείου, 
ιστ) Μέριμνα για τη βεβαίωση της ακρίβειας των αντι¬ 
γράφων ή φωτοτυπία εγγράφων των οποίων το πρωτότυ¬ 


πο εκδόθηκε υπό το Ταμείο και γενικά δικαιολογητικών ύ¬ 
στερα από αντιπαραβολή τους με το επιδεικνυόμενο σχε¬ 
τικό πρωτότυπο ή ακριβές αντίγραφο. 

ιζ) Επιμέλεια της προπαρασκευής των Συνεδριάσεων 
του Δ.Σ. και των γενικής φύσεως, επιτροπών. 

ιη) Επιμέλεια της τήρησης των αντιγράφων των Πρακτι¬ 
κών του Δ.Σ. και επιτροπών και της ανακοίνωσης στα αρ¬ 
μόδια τμήματα για την εκτέλεση των αποφάσεων του Δ.Σ. 
ιθ) Συγκέντρωση των πρακτικών του Δ.Σ. 
κ) Μέριμνα για την προμήθεια κάθε φύσης υλικού και ει¬ 
δών ανάγκης του Ταμείου. 

κα) Επιμέλεια για τη διενέργεια των πάσης φύσεως δια¬ 
γωνισμών ή ιδιαιτέρων συμφωνιών για την προμήθεια ει¬ 
δών και υλικών που είναι απαραίτητο για τη λειτουργία 
του Ταμείου. 

κβ) Επιμέλεια για την κατάρτιση των συμβάσεων και 
προμηθειών σε συνεργασία με τη Νομική Υπηρεσία του 
Ταμείου. 

κγ) Μέριμνα για την έκδοση και διάθεση ενημερωτι¬ 
κών φυλλαδίων και οδηγιών σχετικά με θέματα του Τα¬ 
μείου. 

κδ) Μελέτη και εισήγηση μέτρων για τη βελτίωση της 
Οργάνωσης Λειτουργίας των Υπηρεσιών του Ταμείου και 
της Μηχανογράφησης. 

κε) Μελέτη και εισήγηση για την εισαγωγή μηχανικών 
μεθόδων στις διαδικασίες του Ταμείου. 

κζ) Υλοποίηση των προγραμμάτων και μελετών μηχα¬ 
νοργάνωσης σε όλα τα αντικείμενα του Ταμείου. 

κη) Συστηματική επεξεργασία και έλεγχος όλων των 
στοιχείων του Ταμείου με βάση τις αρχές και τους κανό¬ 
νες της Πληροφορικής. 

7. ΓΡΑΦΕΙΟ ΝΟΜΙΚΩΝ ΥΠΟΘΕΣΕΩΝ 

α) Επιμέλεια και χειρισμός κάθε δικαστικής και εξώδι- 
κης υπόθεσης του Ταμείου. 

β) Ο έλεγχος των σχεδίων συμβάσεων του Ταμείου με 
τρίτους 

γ) Γνωμοδότηση για κάθε θέμα που παραπέμπεται σ'αυ- 
τό από το Δ.Σ. ή τους Δ/ντές του Ταμείου. 

δ) Ο νομικός σύμβουλος του Ταμείου ή ο αναπληρωτής 
του δικηγόρος παρίστανται κάθε φορά που θα κληθούν 
στις Συνεδριάσεις του Δ.Σ. για ενημέρωσή του σε νομικές 
υποθέσεις. 

8. ΠΕΡΙΦΕΡΕΙΑΚΕΣ ΥΠΗΡΕΣΙΕΣ 

α) Επιμέλεια της υπαγωγής στην ασφάλιση των υποκει¬ 
μένων σ αυτήν προσώπων. 

β) Παρακολούθηση της έγκαιρης και πλήρους καταβο¬ 
λής των εισφορών εκ μέρους των εργοδοτών και έκδοση 
Πράξεων Βεβαιώσεως Οφειλομένων Εισφορών και Προ¬ 
σθέτων Τελών των Εργοδοτών. 

γ) Εισήγηση στο Δ.Σ. επί αιτήσεων εργοδοτών για αμ¬ 
φισβήτηση υπαγωγής στην ασφάλιση μετά την έκδοση 
Πράξεων οφειλομένων εισφορών και προσθέτων τε¬ 
λών. 

δ) Παρακολούθηση των καθυστερουμένων εσόδων και 
είσπραξη αυτών σύμφωνα με τη διαδικασία του ΚΕΔΕ. 

ε) Παροχή στους ασφ/μένους και εργοδότες οιασδήπο- 
τε πληροφορίας ενδιαφέρει αυτούς. 

στ) Ελεγχος των υποβληθέντων δικαιολογητικών συ- 
νταξιοδότησης προς της αποστολής τους στην Κεντρική 
Υπηρεσία. 

ζ) Τήρηση πρωτοκόλλου και αρχείου, κοινού και εμπι- 
στευτικού. 

Άρθρο 3 

Σύσταση Κλάδων - Μεταφορά θέσεων 

1. Στο Ταμείο Επικουρικής Ασφάλισης Υπαλλήλων Ε¬ 
μπορικών Καταστημάτων, συνιστώνται οι εξής Κλάδοι: 

α) Κλάδος ΠΕ Πληροφορικής (Ειδικότης Επιστήμης 
Η/Υπολογιστών) της κατηγορίας ΠΕ. 

β) Κλάδος ΠΕ Μηχανικών (Ειδικότης Μηχ/γων- 
Μηχ/κών) της κατηγορίας Π Ε 

2. Στους παραπάνω κλάδους, μεταφέρονται οι εξής κε¬ 
νές θέσεις : 

Στον κλάδο ΠΕ Πληροφορικής (ειδικότητας επιστήμης 
Η/Υ) μία (1) θέση από τον κλάδο ΤΕΔιοικητικό-Λογισπκό. 

Στον κλάδο ΠΕ Μηχανικών (ειδικότητας Μηχ/γων- 
Μηχ/κών), μία (1) θέση από τον κλάδο ΤΕ Διοικητικό-Λογι- 
σπκό. 

3. Στον κλάδο ΔΕ Διοικητικό-Λογιστικό, μεταφέρο- 
νται δύο (2) θέσεις από τον κλάδο ΤΕ Διοικητικό - Λογι¬ 
στικό. 

Άρθρο 4 

Διάρθρωση θέσεων 

Οι θέσεις του Προσωπικού του Ταμείου Επικουρικής Α¬ 
σφάλισης Υπαλλήλων Εμπορικών Καταστημάτων, διαρ¬ 
θρώνονται κατά κατηγορία και Κλάδο, ως εξής: 

ΜΟΝΙΜΟΙ ΥΠΑΛΛΗΛΟΙ 

ΚΑΤΗΓΟΡΙΑ ΠΕ 

- Κλάδος ΠΕ Διοικ./Οικονομικού, δέκα έξι (16) θέ¬ 
σεις 

- Κλάδος ΠΕ Πληροφορικής (ειδικότης Επιστήμης Υ- 
πολ/στών), μία (1) 

θέση. 

- Κλάδος ΠΕ Μηχανικών (ειδικότης Μηχ/γων-Μηχ/κών), 
μία (1) θέση. 

ΚΑΤΗΓΟΡΙΑ ΤΕ 

- Κλάδος ΤΕ Διοικ./Λογισπκού, ένδεκα (11) θέσεις 

- Κλάδος ΤΕ Πληροφορικής (ειδικότητα Πληρ/κής), μία 
(1)θέση. 

- Κλάδος ΤΕ Τεχνολογικών Εφαρμογών, μία (1) θέση, η 
οποία είναι προσωποπαγής. 

ΚΑΤΗΓΟΡΙΑ ΔΕ 

- Κλάδος ΔΕ Διοικ./Λογιστικού, ενενήντα δύο (92) θέ¬ 
σεις 

- Κλάδος ΔΕ Τηλεφωνητών, μία (1) θέση. 

ΚΑΤΗΓΟΡΙΑ ΥΕ 

- Κλάδος ΥΕ Επιμελητών, έξι (6) θέσεις 

- Κλάδος ΥΕ Προσωπικό Καθαριότητος, δύο (2) θέσεις 
έκτων οποίωνη μία (1) είναι προσωρινή. 

ΠΡΟΣΩΠΙΚΟ ΜΕ ΕΜΜΙΣΘΗ ΕΝΤΟΛΗ 

Δύο (2) θέσεις δικηγόρων με έμμισθη εντολή, με άδεια 
δικηγορίας ο ένας (1) στον Άρειο Πάγο και ο άλλος ένας 
(1) στο Εφετείο. 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤ. ΔΙΚΑΙΟΥ Α¬ 
ΟΡΙΣΤΟΥ ΧΡΟΝΟΥ 

Μία (1) θέση ΥΕ Προσωπικού Καθαριότητος με σύμβα¬ 
ση αορίστου χρόνου. 

Μία (1) θέση ΥΕ Επιμελητών, με σύμβαση αορίστου 
χρόνου (Π.Δ.245/90) (σύμφωνα με το ΠΔ 245/90). 

ΚΑΤΗΓΟΡΙΑ ΠΕ 

- Κλάδος Διοικ./Οικονομικού, τρεις (3) θέσεις (προσω¬ 
ποπαγείς) (Ν. 1735/87). 


ΚΑΤΗΓΟΡΙΑ ΔΕ 

- Κλάδος Διοικ./Λογιστικού, δώδεκα (12) θέσεις (προ¬ 
σωποπαγείς) (Ν. 1735/87). 

ΚΑΤΗΓΟΡΙΑ ΥΕ 

- Κλάδος ΥΕ Επιμελητών έξι (6) θέσεις (προσωποπα¬ 
γείς) (Ν. 1735/87). 

Για όσο χρόνο υφίστανται οι παραπάνω προσωποπα¬ 
γείς θέσεις δεν πληρούται ίσος αριθμός θέσεων μονίμου 
ή με σχέση εργασίας ιδιωτικού δικαίου προσωπικού που 
καθορίζεται με απόφαση του οικείου Υπουργού (άρθρο 
20 παρ. 18 Ν. 1735/87). 

ΚΑΤΗΓΟΡΙΑ ΔΕ 

- Κλάδος ΔΕ Διοικ,/Λογιστικού, επτά (7) θέσεις (προσω¬ 
ποπαγείς) (Ν. 1943/91). 

- Κλάδος ΥΕ Επιμελητών, δύο (2) θέσεις (προσωποπα¬ 
γείς) (Ν.1943/91). 

Άρθρο 5 

Κατανομή θέσεων 

Οι θέσεις που προβλέπονται από το άρθρο 4 του παρό¬ 
ντος διατάγματος κατανέμονται μεταξύ της Κεντρικής Υ¬ 
πηρεσίας και των Περιφερειακών Υπηρεσιών, ως εξής: 

ΜΟΝΜΟΠΡΟΣΟΠΚΟ ΠΡΟΣΩΠΚΟ 

ΑΟΤΧΡΟΝΟΥ ΣΥΝΟΛΟ 


ΚΕΝΤΡΙΚΗ ΠΕΡΙΦΕΡ. 
ΥΠΗΡΕΣΙΑ ΥΠΗΡΕΣΙΕΣ 


Κλάδος ΠΕ Διοικ./Οικονομ. 13 

Κλάδος ΠΕ Πληρ/κής (Ειδικότ. 

3 

- 

16 

Επιστήμης Υπολογιστών) 1 

Κλάδος ΠΕ Μηχ/κών (Ειδικότ. 



1 

Μηχ/γων Μηχ/κών) 1 

- 

- 

1 

Κλάδος ΤΕ Διοικ./Λογιστικού 6 

Κλάδος ΤΕ Πληροφορικής 

5 


11 

(Ειδ. Πληρ/κής) 1 

- 

- 

1 

Κλάδος ΤΕ Τεχν/κών Εφαρμογών 1 

- 

- 

1 

Κλάδος ΔΕ Διοικ./Λογιστικός 77 

15 

- 

92 

Κλάδος ΔΕ Τηλεφωνητών 1 

- 

- 

1 

Κλάδος ΥΕ Επιμελητών 6 

Κλάδος ΥΕ Επιμελητών 



6 

Π.Δ. 245/90 

- 

1 

1 

Κλάδος ΥΕ Προσ. Καθαριότ. 2 

- 

1 

3 

Δικηγόροι με έμμισθη εντολή 2 

- 

- 

2 

111 

23 

2 

136 

ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ 

ΑΟ- 

ΡΙΣΤΟΥ ΧΡΟΝΟΥ με τις διατάξεις του Ν. 1735/87 (προσω¬ 
ποπαγείς). 

ΕΔΡΑ ΣΥΝΟΛΟ 

Κλάδος ΠΕ Διοικ.Οικον. 3 3 

Κλάδος ΔΕ Διοικ./Λογιστ. 12 12 

Κλάδος ΥΕ Επιμελητών 6 6 

21 21 


ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 

με τις διατάξεις του Ν.1943/91 (προσωποπαγείς). 


ΚΕΝΤΡΙΚΗ ΥΠΗΡΕΣΙΑ ΣΥΝΟΛΟ 
Κλάδος ΔΕ Διοικ./Λογιστικού 7 7 

Κλάδος ΥΕ Επιμελητών 2 2 

9 9 

ΠΕΡΙΦΕΡΕΙΑΚΕΣ ΥΠΗΡΕΣΙΕΣ 

1. ΤΜΗΜΑ ΘΕΣΣΑΛΟΝΙΚΗΣ 

- Κλάδος ΠΕ ΔΙΟΙΚ./Οικονομικού, μία (1) θέση 


I 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


- Κλάδος ΤΕ Διοικ./Λογιστικού, μία (1) θέση 

- Κλάδος ΔΕ Διοικ./Λογιστικού, πέντε (5) θέσεις 

2. ΓΡΑΦΕΙΟ ΠΕΙΡΑΙΑ 

- Κλάδος ΠΕ Διοικ./Οικονομικού, μία (1) θέση 

- Κλάδος ΔΕ Διοικ./Λογιστικού, δύο (2) θέσεις 

3. ΓΡΑΦΕΙΟ ΚΑΒΑΛΑΣ 

- Κλάδος ΤΕ Διοικ./Λογιστικού, μία (1) θέση 

4. ΓΡΑΦΕΙΟ ΠΑΤΡΩΝ 

- Κλάδος ΤΕ Διοικ./Λογιστικού, μία (1) θέση 

- Κλάδος ΔΕ Διοικ./Λογιστικού, δύο (2) θέσεις 

5. ΓΡΑΦΕΙΟ ΒΟΛΟΥ 

- Κλάδος ΔΕ Διοικ./Λογιστικού, μία (1) θέση 

6. ΓΡΑΦΕΙΟ ΛΑΡΙΣΑΣ 

- Κλάδος ΔΕ Διοικ./Λογιστικού, μία (1) θέση 

7. ΓΡΑΦΕΙΟ ΗΡΑΚΛΕΙΟΥ 

- Κλάδος ΠΕ Διοικ./Οικονομικού, μία (1) θέση 

- Κλάδος ΔΕ Διοικ./Λογιστικού, μία (1) θέση 

8. ΓΡΑΦΕΙΟ ΙΩΑΝΝΙΝΩΝ 

- Κλάδος ΤΕ Διοικ./Λογιστικού, μία (1) θέση 

9. ΓΡΑΦΕΙΟ ΣΕΡΡΩΝ 

- Κλάδος ΔΕ Διοικ./Λογιστικού, μία (1) θέση 

10. ΓΡΑΦΕΙΟ ΠΥΡΓΟΥ 

- Κλάδος ΔΕ Διοικ./Λογιστικού, μία (1) θέση 

11. ΓΡΑΦΕΙΟ ΡΟΔΟΥ 

- Κλάδος ΤΕ Διοικ./Λογιστικού, μία (1) θέση 

12. ΓΡΑΦΕΙΟ ΚΟΜΟΤΗΝΗΣ 

- Κλάδος ΔΕ Διοικ./Λογιστικού, μία (1) θέση. 

Άρθρο 6 

Προϊστάμενοι Υπηρεσιών 

1. Στη Διεύθυνση προϊσταται υπάλληλος του κλάδου ΠΕ 
Διοικητικού-Οικονομικού και σε περίπτωση έλλειψης, υ¬ 
πάλληλος, κλάδου ΤΕ Διοικ./Λογιστικού ή ΔΕΔιοικ./Λογι- 
στικού, ο οποίος: 

α) Προϊσταται όλων των υπηρεσιών του Ταμείου και υ¬ 
πογράφει κάθε έγγραφο αυτού. 

β) Προσυπογράφει με τον Πρόεδρο του Διοικητικού 
Συμβουλίου και τον Προϊστάμενο του Τμήματος Οικονο¬ 
μικού τις επιταγές, τα εντάλματα πληρωμών, τις εντολές 
προς τις Τράπεζες και όλα τα έγγραφα που δεσμεύουν οι¬ 
κονομικά, το Ταμείο. 

γ) Εισηγείται δε στο Δ.Σ. του Ταμείου όλα τα θέματα 
προς συζήτηση και μεριμνά για την εκτέλεση των αποφά¬ 
σεων του Δ.Σ. Υποβάλλει στο Δ.Σ.: α) πίνακα προσώπων 
που θα ενεργούν ετήσια τακτική επιθεώρηση των Περιφ. 
Γ ραφείων για την καλή λειτουργία τους. 

Η επιθεώρηση περιλαμβάνει την έρευνα της όλης δρά¬ 
σης της Υπηρεσίας, συντάσσεται δε έκθεση η οποία υπο¬ 
βάλλεται στον Πρόεδρο μέσω της Διεύθυνσης του Ταμεί¬ 
ου. 

δ) Επίσης υποβάλλει στο ΔΣ πίνακα προσώπων για έ¬ 
λεγχο στις πόλεις της χώρας που δεν υπάρχει Περιφ. Γ ρα¬ 
φείο και υπάγονται στην ασφάλιση του Ταμείου. 

2. Στα Τ μήματα και Γ ραφεία προϊστανται υπάλληλοι του 
κλάδου ΠΕ Διοικ./Οικονομικού ή υπάλληλοι του κλάδου 
ΤΕ Διοικ./Λογιστικού ή υπάλληλοι του κλάδου ΔΕ Δι¬ 
οικ. /Λογιστικού. 

3. Στο Γ ραφείο Νομικών Υποθέσεων προϊσταται ο δικη¬ 
γόρος με άδεια δικηγορίας στον Αρειο Πάγο. 

Άρθρο 7 

Οι υπάλληλοι του Ταμείου Επικουρικής Ασφάλισης Υ¬ 
παλλήλων Εμπορικών Καταστημάτων που υπηρετούν κα¬ 


τά την έναρξη της ισχύος του Διατάγματος αυτοϋ, κατα¬ 
τάσσονται σε κλάδους, ως εξής: 

α) Στον κλάδο ΠΕ Διοικητικού/Οικονομικού, οι υπάλλη¬ 
λοι του κλάδου ΠΕ Διοικητικού/Οικονομικού. 

β) Στον κλάδο ΤΕ Διοικητικού/Λογιστικού, οι υπάλληλοι 
του κλάδου ΤΕ Διοικητικού/Λογιστικού. 

γ) Στον κλάδο ΤΕ Τεχνολογικών Εφαρμογών, οι υπάλ¬ 
ληλοι του κλάδου ΤΕ Τεχνολογικών Εφαρμογών. 

δ) Στον κλάδο ΔΕ Διοικητικού/Λογιστικού, οι υπάλληλοι 
του κλάδου ΔΕ Διοικητικού/Λογιστικού. 

ε) Στον κλάδο ΔΕ Τηλεφωνητών, οι υπάλληλοι του κλά¬ 
δου ΔΕ Τηλεφωνητών. 

στ) Στον κλάδο ΥΕ Επιμελητών, οι υπάλληλοι του κλά¬ 
δου ΥΕ Βοηθητικού Προσωπικού. 

ζ) Στον κλάδο ΥΕ Προσωπικού Καθαριότητας, οι υπάλ¬ 
ληλοι του κλάδου ΥΕ Προσωπικού Καθαριότητας. 

Άρθρο 8 

Καταργούμενες διατάξεις 

Από τη δημοσίευση του παρόντος καταργούνται οι δια¬ 
τάξεις του Π.Δ.388/88 (ΦΕΚ 182/Τ.Α/25.8.88), καθώς και 
οι λοιπές διατάξεις που αφορούν θέματα που ρυθμίζονται 
από τις διατάξεις του παρόντος. 

Στον Υφυπουργό Εργασίας και Κοινωνικών Ασφαλίσε¬ 
ων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 15 Οκτωβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ ΔΗΜ.ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Σ. ΜΠΕΝΟΣ Ν. ΧΡΙΣΤΟΔΟΥΛΑΚΗΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Ν. ΦΑΡΜΑΚΗΣ 
-♦- 


ΔΙΟΡΘΩΣΕΙΣ ΣΦΑΛΜΑΤΩΝ (4 ) 

1. Στο Π.Δ. 310/1998 που δημοσιεύθηκε στο ΦΕΚ 
215/τ.Α717.9.98 επέρχονται οι εξής διορθώσεις: 

α. Στον τίτλο του άρθρου 6 μεταξύ των λέξεων «Διοικη¬ 
τή» και «Τμήματος» να προστεθεί η λέξη «Περιφερεια¬ 
κού». 

β) Στο άρθρο 15 πρώτο εδάφιο μετά τη λέξη «Κυβερνή- 
σεως» να προστεθεί η φράση «και η λειτουργία των συνι- 
στωμένων Υπηρεσιών από 1.1.1999». 

2. Στο Π.Δ. 311/1998 που δημοσιεύθηκε στο ίδιο ΦΕΚ 
διορθώνεται το άρθρο 9 παρ. 2 στον έκτο στίχο από το ε¬ 
σφαλμένο «υποβάλλονται» στο ορθόν «υποβάλλεται». 

(Από το Υπουργείο Δημόσιας Τάξης) 


( 5 ) 


Στο Π.Δ. 289/1998 (ΦΕΚ 208/τ.Α'/7.9.1998) γίνονται οι 
παρακάτω διορθώσεις σφαλμάτων: 

1. Στο άρθρο 1 παράγραφος 5: 

α) Στον τέταρτο στίχο, από την εσφαλμένη φράση «Στο 
ως άνω» στην ορθή «Στο άνω». 

β) Στον έκτο στίχο, από την εσφαλμένη λέξη «αυτή» 
στην ορθή «αυτής». 

2. Στο άρθρο 2: 

α) Στην παράγραφο 1 και στο εντός εισαγωγικών εδά¬ 
φιο, από την εσφαλμένη φράση «ανα .... των καθηκότων» 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) _ 3521 

στην ορθή «ανάληψη των καθηκόντων». 3. Στο άρθρο 6, στο δεύτερο εδάφιο, μετά τη λέξη «δη- 

β) Στην παράγραφο 3 και στο εντός εισαγωγικών εδά- μοσίευση» τίθενται οι λέξεις: «και εκτέλεση», 
φιο, από την εσφαλμένη φράση «φέρεται μετά» στην ορ¬ 
θή «φέρεται πάντοτε μετά». 


(Από το Υπουργείο Δημόσιας Τάξης) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ.-Τ.Κ. 546 55 (031) 423 956 


Πληροφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 


Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5239 762 ΠΑΤΡΑ 

5248 141 Κορίνθου 327 Τ.Κ. 262 23 

5248 188 ΙΩΑΝΝΙΝΑ 
5248 785 Διοικητήριο Τ.Κ. 454 44 
ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά δσέλιδο ή μέρ ος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


Κ.Α.Ε. Προϋπολογισμού 
2531 


Κ.Α.Ε. εσόδου υπέρ 
ΤΑΠΕΤ 3512 


60.000 δρχ. 

3.000 

70.000 » 

3.500 

15.000 » 

750 

70.000 » 

3.500 

30.000 » 

1.500 

15.000 » 

750 

5.000 >> 

250 

10.000 » 

500 

3.000 » 

150 

10.000 » 

500 

250.000 » 

12.500 

250.000 » 

12.500 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

: Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















